بهغدا-INA- ئامینە سەلامی
ئەمڕۆ سێشەممە، وەزارەتی نەوت میکانیزمی ڕاگەیاندنی پڕۆژە و گرێبەستەکانی و کێبڕکێی لەگەڵ ئەو کۆمپانیایانە ڕوونکردەوە کە دەیانەوێت وەبەرهێنانیان تێدا بکەن، هاوکات دووپاتی کردەوە کە پلانەکانی داهاتووی لەسەر پەرەپێدانی کێڵگە غازییەکانە بۆ ئەوەی بەرهەمی نیشتمانی زۆرتر بێت.
وتەبێژی وەزارەتەکە، عاسم جیهاد، بە ئاژانسی هەواڵی عێراقی (INA)ی ڕاگەیاند" پڕۆژەکان بۆ پەرەپێدانی کێڵگە نەوتییەکان، گەڕان، یان شتی تر، لەلایەن وەزارەتی نەوتەوە لەڕێگەی خولی مۆڵەتپێدانەوە ڕادەگەیەنرێن کە کۆمەڵێک شوێن یان کێڵگەی نەوت یان غاز لەخۆدەگرێت، بۆیە ئەو کۆمپانیایانە کە دەیانەوێت وەبەرهێنان بکەن داواکاری لەم بوارانەدا پێشکەش دەکەن.
جیهاد وتی" دوای ئەوە کۆمپانیا شایستەكان لەم چوارچێوەیەدا کاندید دەکرێن کە خاوەن ئەزموون و پسپۆڕی و توانای پەرەپێدانی ئەو سایتانەیان هەیە، جا سایتی دۆزراو و گەشەنەکردوو بن یان بوارەکانی بەرهەمهێنانی گەشەنەکردوو بن، ڕوونیشی کردەوە کەدوا گرێبەست کە ڕاگەیەندرا وواژۆ کرا لە چوارچێوەی خولی پێنجەمی مۆڵەتدان بوو کە ژمارەیەک کێڵگە و شوێنی لە ناوەڕاست و باشووری عێراق لەخۆگرتبوو، پاشان وەزارەت خولی پێنجەمی مۆڵەتدانی ڕاگەیاند (هاوپێچ) بوون، کە ژمارەی شوێنەکانیشی لەخۆگرتبوو.
ئاماژەی بەوەشکرد كهوەزارەت خولی شەشەمی مۆڵەتپێدانی ڕاگەیاند، کە شوێن و پێکهاتەکانی هایدرۆکاربۆنی نەوت و غازی لەخۆگرتبوو، بەڵام زۆربەیان گازی بوون، ههروهها وەزارەت کاتی دیاریکراوی بۆ وەرگرتنی ئەو کۆمپانیایانە دانا کە ئارەزووی ئەو پڕۆژانە دەکەن کە لە پێنجەمدا ڕاگەیەندرا (هاوپێچ) بوون و خولی شەشەمی مۆڵەتدان بۆ پەرەپێدانی بوارەکان.
ڕوونیشی کردەوە كهکێبڕکێ لە خولەکانی مۆڵەتدان گشتییە، بەو پێیەی ئەو کێڵگەیەی پێشتر باسمان کرد نمایش دەکرێت، بەمەش کۆمپانیا پێشکەوتووەکان کێبڕکێ دەکەن بۆ پەرەپێدانی ئەم کێڵگە، ناوچە، یان شوێنە، جا چ پێکهاتەی هایدرۆکاربۆنی غاز یان نەوتی هەبێت، کێڵگەیەکی نەوتی هەبێت، یان غازی هەبێت مەیدانی، جەختی لەوە کردەوە کەپرۆسەکە بە شەفافیەتێکی تەواو ئەنجام دەدرێت.
ئاماژەی بەوەشکرد"پلانەکانی وەزارەت لە قۆناغی داهاتوودا تیشک دەخەنە سەر کێڵگە و پێکهاتەکانی غاز، بەمەبەستی زۆرترین بەرهەمهێنانی نیشتمانی لە کەرتی غازدا، کە گرنگی و ئەولەویەتێک لە پیشەسازی نەوتی عێراق پێکدەهێنێت.